Waterbessie kan ligte ryp weerstaaan maar is nie droogtebestand nie. Die immergroen boom verloor vinnig sy blare as dit droogte ly - 'n natuurlike oorlewingsmeganisme. Gelukkig bod die boom weer gou wanneer dit genoegsaam water kry. Syzygium cordatum groei vinnig en gee digte skadu. Sy blomme en vrugte is ook besonders. Waterbessie het 'n agressiewe wortelstel en moet liefs nie in 'n klein tuin geplant word nie. Die boom aard nie in 'n houer nie, maar reageer goed op snoei. 'n Pragtige diepskadu boom vir groot tuine of parke.